[{"text_idx": "#000005", "text": "Erregeak kalez kale ibiliko dira Orion urtarrilaren 5ean"}, {"text_idx": "#000006", "text": "Aurten ere Erregeen desfilea izango da urtarrilaren 5eko iluntzean. Pandemia-egoeraren ondorioz, Erregeak kalez kale ibiliko dira, 18:00etan hasita, eta ez dute egingo kiroldegian egin ohi duten ekitaldia. Bestalde, ez dute geldiunerik egingo ibilbidean, eta ez dute goxokirik botako. Neurri horien guztien helburua jende-pilaketarik ez sortzea da eta, horretarako, arretaz jokatzea eskatzen diete Erregeek herritarrei."}, {"text_idx": "#000007", "text": "Erregeen desfilean antortxa eraman nahi dutenek izena eman behar dute aldez aurretik, kultura@orio.eus helbidera idatzita (16 urte beteta izan behar dira)."}, {"text_idx": "#000008", "text": "Iaz bezala, aurten ere Txurrumuski taldeko kideek jasoko dituzte haurren gutunak, Bizarzuriren izenean, gero Erregeei emateko. Kultur etxean izango dira bi egunetan, eta hara eraman behar dira gutunak:"}, {"text_idx": "#000009", "text": "Hau izango da Erregeen desfileak egingo duen ibilbidea:"}, {"text_idx": "#000010", "text": "Errioaren bestaldetik etorriko dira herrira, zubia pasatuta.\nIbai Ondo kalea (zubi azpitik pasatuta)"}, {"text_idx": "#000011", "text": "18:00-19:00 artean hainbat kale mozketa egingo dituzte udaltzainek, eta herriko irteera Txanka-hondartzatik bideratuko dute hainbat unetan. Horrez gain, herritarrei eskatu diete ibilgailua ezinbestekoa bada soilik hartzeko."}]